На основу члана 38. став 2. Закона о јавним предузећима („Службени гласник Републике Србије“ бр. 15/16, 88/19 и 62/23 – др. закон ) и члана 41. став 1. тачка 12. Статута општине Беочин („Службени лист општине Беочин“ бр. 3/19), Скупштина општине Беочин, на седници одржаној дана 27.3.2025. године донела је

**О Д Л У К У**

**О СПРОВОЂЕЊУ ЈАВНОГ КОНКУРСА ЗА ИЗБОР ДИРЕКТОРА ЈАВНОГ КОМУНАЛНОГ ПРЕДУЗЕЋА „БЕОЧИН“ БЕОЧИН**

**Члан 1.**

 Овом одлуком започиње спровођење јавног конкурса за избор директора Јавног комуналног предузећа „Беочин“ Беочин.

  **Члан 2.**

 Расписује се Jавни конкурс за избор кандидата за именовање директора Јавног комуналног предузећа „Беочин“ Беочин.

  **Члан 3.**

 Јавни конкурс за избор директора Јавног комуналног предузећа „Беочин“ Беочин спроводи Комисија за именовањe директора јавних предузећа чији је оснивач општина Беочин, на начин и по поступку прописаним Законом о јавним предузећима и Оснивачким актом ЈКП „Беочин“ Беочин.

 **Члан 4.**

 Текст огласа о јавном конкурсу за избор директора Јавног комуналног предузећа „Беочин“ Беочин је саставни део ове oдлуке.

  **Члан 5.**

 Скупштина општине Беочин ће текст огласа из члана 4. ове Одлуке доставити на објављивање "Службеном гласнику Републике Србије" у року који не може бити дужи од осам дана од дана доношења ове одлуке. Текст огласа о јавном конкурсу ће се објавити и у „Службеном листу општине Беочин“, дневном листу „Дневник“ Нови Сад и на интернет страници општине Беочин www.beocin.rs

 **Члан 6.**

 Ова одлука ступа на снагу даном доношења, а објавиће се у „Службеном листу општине Беочин“.

СКУПШТИНА ОПШТИНЕ БЕОЧИН Председник Скупштине општине

Број: 01-011-17/25 Михајло Божић

Дана: 27.3.2025. године

 Б Е О Ч И Н